De fleste husker nok, hvordan corona-nedlukningerne skabte total kaos og hamstring i butikkerne landet over. Selvom det ikke er helt på niveau med coronatiden, så har nordjyderne alligevel valgt at ty til de tidligere hamstringsmetoder igen i forbindelse med nattens snestorm. Efter DMI varslede snestormen søndag har nordjyderne nemlig forberedt sig på de store mængder sne, som er faldet natten til tirsdag, ved at handle godt ind mandag. Mælken er rippet Det har man kunnet mærke hos Føtex i Hjørring, hvor butikkens mælk er blevet fuldstændig rippet fra køleskabene. - Der har virkelig været knald på, og vores ganske almindelige mælk er blevet rippet, konstaterer Morten Kjær, der er varehuschef. Udover mælken har butikken også mærket et stigende køb af andre produkter. - Der er blevet købt meget brød og pålæg, men det er ikke blevet rippet, så vi kan sagtens klare os, understreger han, mens han også konstaterer, at folk generelt har købt ind til ekstra hygge. - Vi så mandag, at folk proriterede at købe ind til et par dage, samtidig med at de købte ind til at hygge sig. Sådan så mælke-køleskabet ud mandag: Folk har panik-shoppet Varehuschefen kæder også den store handle-dag sammen med snestormen. - Jeg tror, folk er gået lidt i panik, fordi snestormen blev varslet den her gang, og det har gjort en forskel, forklarer han. Derfor har butikken heller ikke oplevet det store antal af besøgende foreløbigt tirsdag. Ved butikken er der også faldet en del sne, men det er intet problem forsikrer varehuschefen. - P-pladsen er fuldstændig ryddet, så man kan sagtens komme ned i butikken, understreger han med et smil.

Referat:
Derudover købte nordjyderne ekstra meget og til flere dage, fortæller varehuschefen.